| Taškento vilajetas*Toshkent viloyati* |
| --- |
|  |
|  |
| **Administracinis centras** | Taškentas |
| **Rajonai** | 15 (ir 6 srities pavaldumo miestai) |
| **Chokimas** | Rustamas Cholmatovas |
|  |
| **Gyventojų** (2022) | 2 939 700 |
| **Plotas** | 15 160 km² |
| **Tankumas** (2022) | 194 žm./km² |
|  |
| **Tinklalapis** | www.tashvil.gov.uz |

**Taškento vilajetas** (uzb. *Toshkent viloyati*), kitaip *Taškento sritis* − Uzbekijos vilajetas, esantis šalies rytuose.

Vilajeto centras − Taškentas (į sudėtį neįeina) Vilajeto plotas − 15 258 km².

Taškento sritis Uzbekijos TSR buvo įkurta 1925 m. o 1926 m. panaikintos visos Uzbekijos sritys. Vietoj Taškento srities įkurta Taškento apygarda. 1930 m. buvo panaikintos ir apygardos.
  
1938 m. sausio 15 d. vėl įkurta Taškento sritis. Vėliau Taškento sritis imta vadinti *vilajetu*.

Geografija
----------

Taškento vilajetas yra Uzbekijos šiaurės rytuose, tarp vakarinės Tianšanio kalnų dalies ir Syrdarjos upės. Syrdarja yra pagrindinė vilajeto upė, jos intakas − Čirčikas. Patvenkus Čirčiką sudarytas Čarvako tvenkinys − Čarvako hidroelektrinės rezervuaras. Ši hidroelektrinė yra Čirčiko-Bozsu hidroelektrinių kaskados dalis.

Klimatas ryškiai žemyninis, žiemos drėgnos, švelnios, vasaros − karštos sausos.

Dirvos daugiausia pilkžemiai. Didžioji dalis teritorijos yra dirbamos žemės. Upių pakrantės su tugajais. Kalnuose − subalpinės ir alpinės pievos.

Vilajete yra kalnų miškų Čatkalio draustinis.

Naudingosios iškasenos − varis, rudoji anglis, molibdenas, cinkas, auksas, sidabras, lantanoidai, gamtinės dujos, nafta, siera, valgomoji druska, kalkakmenis ir granitas.

### Ribos

Su Taškento vilajetu ribojasi:

* šiaurėje ir vakaruose − Kazachija,
* rytuose − Namangano vilajetas,
* pietuose − Tadžikija,
* vakaruose − Syrdarjos vilajetas.

### Administracinis suskirstymas

Vilajeto centras − Taškento miestas. Vilajete yra:

* 1 respublikinio pavaldumo miestas − Taškentas,
* 6 sritinio pavaldumo miestai − Almalykas, Angrenas, Achangaranas, Bekabadas, Čirčikas, Jangijulis.
* 10 rajoninio pavaldumo miestų − Akkurganas, Buka, Gazalkentas, Dustonobadas, Kelesas, Parkentas, Pskentas, Toitepa, Činazas, Jangiabadas.

Taškento vilajetas suskirstytas į 15 kaimiškųjų rajonų tumanų (numeris lentelėje rodo rajono numerį žemėlapyje):

  


| Rajonas | Nr. | Centras | Centropavadinimasuzbekiškai |
| --- | --- | --- | --- |
| Ahangarano (*Ohangaron*) | 6 | Ahangaranas | *Ohangaron* |
| Akkurgano (*Oqqoʻrgʻon*) | 7 | Akkurganas | *Oqqoʻrgʻon* |
| Bekabado (*Bekobod*) | 1 | Zafaras | *Zafar* |
| Bostanlyko (*Boʻstonliq*) | 2 | Gazalkentas | *Gʻazalkent`* |
| Bukos (*Boʻka*) | 3 | Buka | *Boʻka* |
| Činazo (*Chinoz*) | 4 | Činazas | *Chinoz* |
| Jangiulio (*Yangiyoʻl*) | 13 | Gulbahoras | *Gulbahor* |
| Jukoryčirčiko (*Yuqorichirchiq*) | 14 | Jangibazaras | *Yangibozor* |
| Kibrajaus (*Qibray*) | 8 | Kibrajus | *Qibray* |
| Kujičirčiko (*Quyichirchiq*) | 9 | Dustabadas | *Doʻstobod* |
| Parkento (*Parkent*) | 10 | Parkentas | *Parkent* |
| Pskento (*Piskent*) | 11 | Pskentas | *Piskent* |
| Taškento (*Toshkent*) | 12 | Kelesas | *Keles* |
| Urtačirčiko (*Oʻrtachirchiq*) | 7 | Toytepa | *Toʻytepa* |
| Zangiatos (*Zangiota*) | 15 | Ešanguzaras | *Eshonguzar* |

*

Ekonomika
---------

Taškento vilajetas yra labiausiai ekonomiškai išvystytas visoje šalyje. Pramonės šakos − energetika, kalnakasyba, metalurgija, trąšų ir kitų cheminių medžiagų gamyba, tekstilė, elektronikos pramonė, medvilnės valymas, maisto ir avalynės pramonė.

Vilajeto žemės ūkis irgi labai išvystytas, daugiausia paremtas irigacija. Pagrindinės kultūros − medvilnė, kanapės. Vis daugiau auginama grūdinių kultūrų, melionų, kalabasų, citrusų ir kitokių vaisių bei daržovių. Svarbi ir gyvulininkystė.

Transportas
-----------

Kelių ilgis vilajete:

* geležinkelių − virš 360 km,
* automobilių kelių − 3771 km.

Šaltiniai
---------

1. ↑  UZBEKISTAN: Administrative Division, *citypopulation.de*


|  |  |
| --- | --- |
| **Uzbekijos administracinis suskirstymas** |  |
| Andižano vilajetas · Bucharos vilajetas · Džizako vilajetas · Ferganos vilajetas · Chorazmo vilajetas · Namangano vilajetas · Navojo vilajetas · Kaškadarjos vilajetas · Samarkando vilajetas · Syrdarjos vilajetas · Surchandarjos vilajetas · Taškento vilajetas · Karakalpakijos respublika · Taškentas |